Maatietopalvelu

Kyselyvastaus

**Asiakirjan tunnus:** KT111

**Päivämäärä**: 26.5.2025

**Julkisuus:** Julkinen

**Kongon tasavalta / Kansalaisuuden periytyminen**

**Republic of Congo / Citizenship by descent**

Kysymykset

1. Saako Suomessa syntynyt lapsi Kongon tasavallan kansalaisuuden, mikäli ainakin toinen hänen vanhemmistaan on Kongon tasavallan kansalainen?
2. Tuleeko kansalaisuus automaattisesti syntymästä vai onko lapsella vain oikeus kansalaisuuteen?
3. Vaatiiko kansalaisuuden saaminen lapsen rekisteröinnin tai muun vastaavan toimenpiteen Kongon tasavallan viranomaisessa?
4. Salliiko Kongon tasavalta kaksoiskansalaisuuden syntymästä?

Questions

1. Does a child born in Finland become a citizen of the Republic of the Congo if at least one of his or her parents is a citizen of the Republic of the Congo?
2. Does citizenship come automatically from birth or does a child only have the right to citizenship?
3. Does the acquisition of citizenship require the registration of the child or any other similar measure with the authorities of the Republic of Congo?
4. Does the Republic of the Congo allow dual citizenship by birth?

# Saako Suomessa syntynyt lapsi Kongon tasavallan kansalaisuuden, mikäli ainakin toinen hänen vanhemmistaan on Kongon tasavallan kansalainen?

Kongon kansalaisuuslaki 35/20.6.1961 (*Loi 35-61 du 20 juin 1961 portant code de la nationalité congolaise*) on päivitetty 30.9.1993 3.10.2011 sekä 12.7. ja 21.92019.[[1]](#footnote-1) Sen mukaan Kongon kansalaisuuden saa joko syntymällä Kongossa (8, 9 § 2–3 ja 10 §) tai ulkomailla, jos yksikin vanhempi on kongolainen (7, 9 ja 11 §).[[2]](#footnote-2)

# Tuleeko kansalaisuus automaattisesti syntymästä vai onko lapsella vain oikeus kansalaisuuteen?

Kongon tasavallan kansalaisuuslain mukaan lapsen, joka on Kongon kansalainen lain I osaston säännösten nojalla, katsotaan olevan Kongon kansalainen syntymästään lähtien, vaikka Kongon kansalaisuuden saamiseksi laissa määritellyt edellytykset täyttyisivät vasta syntymän jälkeen (11 § 1). Sen voi myös saada ulkomaalaisten lapsi täyttäessään 21 vuotta, jos on syntynyt Kongossa, asunut siellä 16-vuotiaasta lähtien ja asuu siellä edelleen (20 §).[[3]](#footnote-3)

# Vaatiiko kansalaisuuden saaminen lapsen rekisteröinnin tai muun vastaavan toimenpiteen Kongon tasavallan viranomaisessa?

Kongon kansalaisuuslaista ei ole luettavissa vaatimusta lapsen rekisteröinnistä tai vastaavasta toimenpiteestä viranomaisissa. Kongon tasavallan lastensuojelulaissa (*Loi no. 4-2010 du 14 juin 2010 portant protection de l’enfant en République du Congo*) todetaan kuitenkin, että jokaisen lapsen syntymä tulee ilmoittaa ja rekisteröidä siviilirekisteriin voimassa olevan lainsäädännön mukaisesti (14 §). Lastensuojelulaissa toistetaan. että Kongossa syntynyt lapsi saa Kongon kansalaisuuden kansalaisuuslain säännösten mukaisesti (17 §).[[4]](#footnote-4)

YK:n lastenrahaston (UNICEF) mukaan Kongon tasavallassa 96 % alle 5-vuotiaista lapsista on rekisteröity siviilirekisterijärjestelmään. UNICEF on lanseerannut kansallisen toimintaohjelman (2019–2024), jonka tavoitteena on vähentää kansalaisuudettomien lasten määrää. Huomionarvoista on, että vaikka Kongo asettuukin Länsi- ja Keski-Afrikan valtioiden välisessä vertailussa syntymien rekisteröinnin kärkeen, syntymien rekisteröinnissä on etnisiin ryhmiin (bantuheimot vs. maan alkuperäisväestö) liittyviä eroja. Vain 32 %:lla Kongon alkuperäisväestöön kuuluvista (autochtones) lapsista on syntymätodistus, kun valtakunnallinen osuus on kolminkertainen.[[5]](#footnote-5)

# Salliiko Kongon tasavalta kaksoiskansalaisuuden syntymästä?

# Kongon tasavallan perustuslaki vuodelta 2002 salli kaksoiskansalaisuuden (13 §).[[6]](#footnote-6) Sen kumonnut uusi perustuslaki 25.10.2015 sisältää yhä oikeuden toiseen kansalaisuuteen (19 §).[[7]](#footnote-7)

## Lähteet

Citizenship Rights in Africa Initiative [päiväämätön]. *Republic of Congo.* <https://citizenshiprightsafrica.org/region/republic-of-congo/> (käyty 22.5.2025).

Congo, République du

25.10.2015. *Constitution* [englanninkielinen käännös}. <https://www.constituteproject.org/constitution/Congo_2015> (käyty 22.5.2025).

14.6.2010. *Loi no. 4-2010 du 14 juin 2010 portant protection de l’enfant en République du Congo.* <https://www.sgg.cg/textes-officiels/lois/2010/congo-loi-2010-04.pdf> (käyty 23.5.2025).

20.6.1961. *Loi 35-61 du 20 juin 1961 portant code de la nationalité congolaise.* Saatavilla Refworld-tietokannassa <https://natlex.ilo.org/dyn/natlex2/r/natlex/fe/details?p3_isn=64254> (käyty 22.5.2025).

Generis Global Legal Services 11.11.2024. *Understanding the Citizenship and Naturalization Process in Congo (Congo-Brazzaville).* <https://generisonline.com/understanding-the-citizenship-and-naturalization-process-in-congo-congo-brazzaville/> (käyty 22.5.2025).

Ibara, Fortuné 10.1.2019. *Congo-ONU: le système des Nations unies veut que l’Etat accélère l’enregistrement des naissances.* <https://www.adiac-congo.com/content/congo-onu-le-systeme-des-nations-unies-veut-que-letat-accelere-lenregistrement-des> (käyty 23.5.2025).

Weishaupt, Axel 2009. *Kongos Republik.* Bergmann/Ferid/Henrich, Internationales Ehe- und Kindschaftsrecht 10.

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Congo 20.6.1961. [↑](#footnote-ref-1)
2. Citizenship Rights in Africa Initiative [päiväämätön]; Generis Global Legal Services 11.11.2024. [↑](#footnote-ref-2)
3. Congo 20.6.1961; Weishaupt 2009 s. 6 -7ja 10. Weishauptin artikkeli sisältää kansalaisuuuslain saksaksi (s. 9-17). [↑](#footnote-ref-3)
4. Congo 14.6.2010. [↑](#footnote-ref-4)
5. Ibara 10.1.2019. [↑](#footnote-ref-5)
6. Weishaupt 2009 s. 5; Citizenship Rights in Africa Initiative [päiväämätön]. [↑](#footnote-ref-6)
7. Congo 25.10.2015. Uusin perustuslaki päivitettiin yhdeltä osin (157 §) 7.1.2022. [↑](#footnote-ref-7)